
VREREA 


Insemnările unui monografist*) 
| de Gh. Atanasiu 





16 August 19 . 


A fost un vis frumos. Atât de frumos, că mi-a lăsat în 
urmă un adânc regret. Visul mi-a fost o pajişte plină cu flori 
— în nuanţări de zeci de colori — şi în mijlocul lor Seme- 
nica. Când am vrut ca să-i vorbesc, visul a luat sfârşit. Aşa 
brusc, gonit de lumina dimineţei, risipit de sgomotul unui nou 
început de viaţă în sat, 

Prin fereastra minusculă a camerei, privesc afară. Satul 
e plin de lumină. Se aud murmure ca întrun stuf de al- 
bine. Prind din zbor, voci răsleţe, abia înțelese, ce pomenesc 
de monografişti, râzând pe înfundate, de câte o glumă « arun- 
cată întreacăt. 

Câte un strigăt de voinic, colindă satul şi apoi se pierde 
în liniştea câmpului. Oprite pe loc, două vaci speriate, mu- 
gesc prelung, ca o chemare peniru consoarte şi apoi în no- 
rul de praf îşi reiau goana de-a-lungul satului. Stăpânul necăjit 
pentru veselia animalelor, fugăreşte după dânsa, fiuturându-şi 
biciul şi cămaşa în vânt. Câini credincioşi îl urmăresc din 
urmă, lătrând ascuţit, aşa numai să se afle întreabă. 

In urma lor, rămâne liniștea împestrițată de murmurul 
dimineţei. O creangă de copac, m'a privit prin geam. S'a le- 
gănat o clipă, mi-a svărlit întreacăt mirosul de verdeață şi s'a 
aplecat spre drum, după adierea văntului. 

Săr din pat, ca după o odihnă, bine meritată şi cu aroma 


*) Lucrare care va apare în cerând. 


visului în mine. Nici nu se putea începe activitatea fără che- 
marea această dincolo de frământările comune. 

De pe masă, un buchet de ftori, de abia îşi mai poate 
păstra coloarea şi mirosul. S'au desprins chiar câteva petale. 
Aşezate cuminte pe faţa de masă, au început să se negrească 
pe de lături. Semnul morţii. 

De afară aud vocea Semenicăi. Mlădioasă ca o legănare 
de salcie. Dulce ca un tril cântat de privighetoare. E la fân- 
tână. Adapă boii. li zăresc doar spatele, cu aplecarea uşoară, 
de cum toară apă din găleată, în uluc. Zăresc încordarea 
muşchilor. A picioarelor goale, cu pulpele roşii ca focul. Trup 
de ţărancă cu sănătate ruptă din pământ. Și totuşi. 

Ceva firav, ceva neobişnuit în această fire, crescută săl- 
batic în mijlocul naturei ce-o înconjoară. Cum şade aşa 
dreaptă, nemişcată cu găleata în mână, aşteptând sfârşitul de 
adapat al vitelor, îi zăresc roşaţa obrajilor în luptă cu pali- 
ditatea lor şi ochii ei limpezi, căutând parcă un srijin, o po- 
posire de odihnă. Imi vine minte înfrebarea: Ce nu s'ar fi 
putut face din această femeie, în viaţa tumuldoasă a oraşu- 
lui? Stupid, nu? Privirea mi-o fură, învârtitul roţei dela 
fântână. Semenica a rămas nemişcată şi numai doar cu mâna 
maâi potoleşte învărtirea nebună a roței. Muşchii îi sunt în acor- 
daţi iar în atitundine cetesc linişte, ca în faţa unui „fapt divers“. 

Dacă ai aduce o fată, aşa cum s'ar zice o „dudue dela oraş* 
şi ai pune-o să învârtească la roata fântănei, sunt sigur că mai 
întâiu şi întâiu, mar putea şi apoi te-ar privi dispreţuitor 
mâniată, că te-ai gândit, să i dai aşa ocupaţie „țărănească.“ 
Svâcnirea de cârpă a muşchilor, pielița aceea albă şi umerii 
ei rotunzi dar atât de şubrezi, nu i-ar folosi la nimic. 


Semenica a oprit brusc, roata fântănei. Smuncitura roatei 
nici nu i-a mişcat trupul din loc. A umplut găleata cu apăşi 
mi-a dus-o până la ulucă, ca pe un fulg. Sa ridicat apoi în 
vârful picioarelor şi a privit în luciul apei din fântână de parcă 
s'ar oglindi. Dacă ar fi fost un pictor în locul meu, ar putea 
să aibă minunate modeluri pentru tablourile lui. Nu i-ar fi 
greu să le dea şi denumirea: La fântână, adăpatul vitelor, pe 
gânduri, în oglinderea apei, în aşteptare etc. 

Dar ce am cu această fată ? Cu această ţărancă răsărită 

ca din senin în faţa mea şi care totuşi mi-a umplut sufletul 
de lumină? E un adevăr sau iluzia unui gând bun pentru 
acest sat, pentru toată viaţa lui, presărată cu atâtea lipsuri. 
Dar pentru Dumnezeu, trebue să mă gândesc mai serios la 
mine. Prea sunt năvalnic luat, de iluzia unui vis, menit să fie 
trecător. Altceva, mi-e scopul meu aci. Trebue să fiu mai pre- 
văzător. Se impune să fiu tare. 


Inundat aşa de gânduri, cercetez camera. De abia acum, 
îmi dau seama, unde mi-am petrecut noaptea. Mai întâiu, ca 
să fie unde sunt, a trebuit să mă urc pe un scaun şi dupăun 
mic salt să fiu în pat. Ating tavanul cu mâinile. Cum s'ar 
zice, la al doilea etaj. 

imi admir culcuşul. Poneave albu ca zăpada mi-au servit 
de cerşaf şi plapomă. Au mirosul câmpului cu ftori. Perine 
înflorate mi-au fost la căpătâiu. Sunt flori culees din lanul 
grâului şi cusute de mâna Semenicăi. lată şi numele ei, cusut 
rar cu arniciu roşu. Semenica. Il citesc rar, ca de rugă. 


Semenica. Un fulger, sfărămând tot ce mi-a trecut prin 
minte, înainte cu o clipă. Cât de frumos şi simplu fe poate 
iubi această fată şi cât de profunde îi sunt sentimentele. Pune 
o străduinţă de invidiat ca să mă facă mulţumit, de găzdutrea 
ei. Cetesc toate aceste după mersul ei, după privirea-i furişată 
tot spre fereastra odăiei mele. Aştept parcă un semn de che- 
mare. Dar întârzie. Poate ca să-i admir mai mult hărnicia. Alt 
bun n'are ce să-mi arate. A stropit curtea şi-o mătură. Și-a 
ascuns faţa în broboadă şi a rămas doar strălucirea ochilor. 


Imi continui cercetarea camerei, îmbrăcându-mă. Celă- 
lalt pat e împodobit aproape, până la podele, cu perine în- 
florate, pe care e cusut — pe fiecare — numele Semenicăi. 
De unde şi până unde au ajuns oamenii aceştia, la gândul ca 
să coase numele fetei lor pe toate feţele de perine şi pe toate 
poneavele mai înflorate ? 

Scoarte ţărăneşti împodobite cu motive româneşti com- 
plectează decorul. La fiecare margină de pat tronează câte o 
ladă. Mai mult pe furiş — curiozitate monografistă — ridic 
capacul. Sunt pline de albituri înflorate, de fuste, bluze şi 
cârpe. Un dulap sculptat cu motive româneşti, îmi atrage 
atenţia. Trag de închizător şi deschid. lată un adevăr. Țăranii 

noştrie nu se tem de furt. N'au nici lăcat, închizător. Dar noi, 
ăştia dela oraş de-am fi nevoiţi să găzduim un ţăran sunt si- 
gur, că înfricoşaţi de figura „suspectă“. ne-am încătuşi lucru- 
rile în zeci de lăcate. 

Dulapul e plin tot de haine. Sunt fuste înflorate, bluze 
brodate, cămeşi şi poale, alături de strălucirea salbelor. Intr'un 
colț haina lui badea Haiduc şi pălăria împodobită de pam- 
blicuţe tricolore. Ingincătoarea lui de curea, bătută înasturi 
mari de coloare galbenă. Sunt de metal. 

Pe maseă, un fel de şal roşu în cusături galbene. Nu-i 
făcut de mână femeească şi sunt sigur că-i cumpărat din târ- 
gurile săptămânale. Mătasă, nu-i glumă, ajunsă şi prin satele 
noastre. 

De o parte şi de alta a mesei, două scaune lungi, văp- 
site în albastru. Pe spetezele lor sunt pictate în alb, verde şi 
negru, tulpine cu flori. Intr'un cuier, de lângă uşă, stau agățate 
haine de casă, pentru iarnă. Adică ce, câteva cojoace şi şube. 
O pălărie mare de paie, pentru soare, le acoperă discret. Pe 
jos scânduri. Par a fi proaspăt spălate. In cealaltă odaie, unde 
dorm dânşi, e lut pe jos. 

les afară. Semenica îmi iesă înainte surâzând şi cerce- 
tător. Parcă ar dori să-mi ghicească gândul şi cum m'am 
odihnit aici în casa ei, în culcuşul țărănesc, dăruit cu atâta 
inimă. 

— Bună dimineaţa Semenică ! 

— Dimieaţa bună, domnişorule ! 

— Aşa de dimineaţă? 

— Asta-i dimineaţă la dumneata ? şi mă privește mirată. 
Pentru dumneavoastră . . . dar pentru noi... Obrajiii s'au 
înroşit, privirea i-a rămas în pământ. Și ca să-şi alunge gândul 
înaltă parte. 

— Nu mergi la biserică ? mă întreabă sfioasă. 


— Dal! răspund îngrijorat parcă de întârziere, deşi nu 
era cazul. Îmi aduc aminte şi de datoria monografistului, mai 
ales în zile de duminici şi sărbători, când nu trebue să lipsească 
dela festivitaţile religioase ale ţăranilor. 

— Eu măduc .. . îi fu adăugirea, fără chemarea de-a o 

însoţi, ce i-o cetisem în ochi. Numai să mă îmbrac... Tău. 
Adăugai în gând . . . numai să mă aştepti. 

— Merg şi eu cu tine, Semenico! 

Şi lăsai sborul de fustă să se piardă în cameră. Rămas 
singur, cercetai jurul. Curtea închisă cu tot felul de atenanse 
gospodăreşti. După câte mi au rămas în mintea, dela gospo- 
dăria tatălui meu, le enumăr pe rând. Grajdul vitelor înparţit 
în două. Pentru bovine şi cai. Cocina pentru porci, destul de 
spațioasă. Coteţul pentru găini. Șopronul pentru căruţe şi 
plugul de arat. Dincolo, în grădina aşa zisa plevărie. Gradul 
de scănduri, ce desparte grădina de curte, se sprijină de 
nişte stâlpi, prea puţin întăriţi. Urme de treerat şi paie îm- 
prăştiate, cât vezi cu ochii. Măreaţă îşi întinde gâtul spre cer, 
şura de paie. Imi aduc aminte din copilărie, când mă tăvă- 
leam nebun prin şura de paie a „boerului“ din marginea sa- 
tului meu natal. | 

Dincolo de arie se intinde grădina. Mă ispiteşte și intru. 
Mirosul de pământ, frământat mă învălue. Umbrele copacilor, 
de abia înfiripate, mă îndeamnă la popas. Merg şi mai înainte. 
Acolo, la părleazul care fe duce în țarină — la bogăţia ţăra- 
nului nostru. 

Rezemat de gardul de nuele, îi fugăresc cu privirea în- 
tinderea, Nimeni. Linişte. Colindă vântul prin mirişte, jucân- 
du-se prin căpiţe, agăţându-se de sticlirea neagră a brazde- 
lor proaspete. 

Parcă am uitat de mine. Aici în margină de grădină şi 
țarină tărănească, nu mai pot înţelege farmecul priveliştii. O 
frântură de cântec, svârlită-palid în liniştea ce mă înconjoară. 
Și mă cutremur de potopul de viaţă ce mustueşte în brazda 
neagră şi ce s'a învrednicit să poposească în spicile de grâu, 
clădite acum în şure țuguete. Bogăția noastră. A noastră — 
a orăşenilor — care trecem de multe ori ingoana trenului 
sau în fuga automobilului, mulţumiţi doar cu admiraţia — 
dacă suntem în stare s'o avem, cu indiferența noastră de 
atotştiutori. 

Dacă acest pământ ar fi sterp. Aşa într'o bunăzi — ca 
o pedeapsă divină — şi n'ar mai rodi, ce ne-am face ? Incotro 
ne-am îndrepta ruga, pentru o pâine? 





— Călcând rar peste cuiburi de cartofi, ce foşnesc sub 
picioarele mele, mă îndrept spre casă. Câmpia verde, îm- 
pestriţată de țarina înegrită, rămâne în urmă. 

— Mergi ? imi iesă înainte Semenică, cu îndemn şi mi- 
rată. Arat disperat că încă nu sunt gata. N'am îndrăsnit să-i 
spun că m'a furat priveliştea țarinei. Mamă-să curmă, încur- 
cătura. 

— Lasă pe domnişorul. O să vină după noi! Și se în- 
dreaptă spre poartă. Cetesc pe faţa Semenicăi oarecare părere 
de rău. 

Din urmă, admir îmbrăcămintea de sărbătoare a Seme- 
nicăi. O adevărată podoabă. Cerul cu strălucirea soarelui 
cusut de mâna țărănească. Albul zăpezii svărlit din plin. 
Flori din câmpia presărate pe fustă, pe bluză, pe cârpe ... 


* 


Intru în casă, cu goana gândului să le ajung din urmă. 
Imi iesă înainte baba Zeni, bunica Semenicăi şi mă îndeam- 
nă să-i gust din plăcinte. 

— Dar. , mă duc la biserică. 

— Mda... şi s'a oprit clipă, parcă îngândurată. Ce 
Dumnezeu, nu poate domnişorul să-i guste din munca ei? 
A acoperit tingirea, s'a întors spre mine şi mi-a spus încet, 
parcă să ocolească indemnul păgăn. 

— După biserică, treci pe la noi, să mănânci, numai 
una . . sunt făcute de mine! 

In vatră focul arde, mistuind lemne. O oală asezată pe 
pirostii fierbe în clocot şi răspândeşte în jur miros de carne. 
Altă, de fier şi lată, sfărâie încet. Slănină. Alăturea, pe o bu- 
turugă de lemn, un blid plin cu ceapă şi morcovi tăiaţi, gata 
să fle aruncaţi în oală. Infr'un colţ, un puiu proaspăt tăiat îşi 
aşteaptă toaleta, pentru a fi fript. Baba Zeni aleargă prin 
tindă, înghemuită, cu lingura în mâna, cu uitarea după dânsa, 
bolborosând cuvinte neînţelese. O las cu gândurile ei şi gră- 
besc plecarea. 

* 

Intru în biserică cu sfiala în sufiet. Drept să spun n'am 

mai fost de mult. Pe noi „aştia“ cu multă „carte“ ne fură alte 

preocupări. Ne gândim prea puţin la noi, la momentele de 
reculegere. ce le poţi avea în fumul de tămăie . 

Biserica e plină de ţărani şi ţărance. Monografiştii s'au 
imprăştiat printre danşii. Parcă sunt speriaţi. In rândul femei- 
lor răsare ca nişte cinperci uriaşe pălările doamnelor . .. 
monografiste locale şi din altă parte. In strană numai dom- 
nii se întrec la răspunsurile liturgice. Cântăreţii ţărani ţin 
doarismul, bucuroşi de vrednicia cântăreților „făcuţi“. 

Din strana, care mi s'a oferit cu multă insistenţă 
de un ţăran în vrăstă, zăresc pe Semenica. E nemişcată şi 
cufundată în ruga ei. Incerc să îngân o rugăciune dar nu 
ştiu pe care. Cunosc atâtea de puţine. Adevărat păgân. Doar 
„Tatăl nostru“ învăţat de la mama şi spus odată la an. Ii re- 
pet şi acum, cu ochii la Semenica. Icoana rugii mele. 

In biserică fumul de tămăie în genunche poporul. Gia- 
sul preotului colindă dela inimă la inimă iar luminile stră- 
lucesc în ochii sfinţilor, ce parcă au luai viaţă şi ne bine 
cuvântează. 


Horă. 

Joc legănat pe drumul din faţa bisericii. Praf ridicat 
până în nori şi veselie de tineret cu strângănit de vioară şi 
strigăt de trompetă. 

Fecioare puritate în vâriejul jocului, ca lua de vânt, 
cu ochii plecaţi în pământ, urmărite de mamele ce stau liniş- 
tite în jurul jocului. 

Oameni mulţumiţi, stând de vorbă cu monografişti şi 
peste toate acestea, ochii de azur în strălucirea cărora mă 
oglindez. Ochii Semenicăi. 


* 


Consfătuire monografistă. 

Preşedinte grav, dând sfaturi şi îndrumări. 

inimă plină de năvala sentimentelor ce le are fiecare 
conducător la fiecare început. Secretar general nervos, expu- 
nând, planul de lucru, stăruind să se facă înţeles, pătruns de 
gravitatea momentului. 

— Mâine începem lucru, fiecare clipă e scumpă pentru 
noi... n'o pierdeţi înzădar... închee preşedintele, căutând 
să pătrundă în inimile finereței de monografişti, care oricum 
stau sub vraja frumosului femenin. 

Şi peste toate acestea, entuziasmul sincer al muncei 
constructive. 


* 


— Frumoasă-i luna, Semenică ! 

— Frumoasă |! 

Și a tăcut. M'am aşezat cuminte lângă dânsa. 

Și-a plecat capul pe umărul meu. Aşa, ca o soră care 
după un amar de vreme, şi-a regăsit fratele. Părem nişte 

călători regăsiţi, care ne vorbim simplu, aproape neînţeleşi 
dar cu inimile infrăţite. 

— Frumoasă noapte ! 

Atât! Atât ştie să-mi spună Semenica din măreţia nopţii. 
Ea nu are cuvinte bogate şi nici nu-mi poate făuri imagini, 
smulse din frământarea ei. Simplu şi -natural. A spus totul 
ce simte, fără nici o înfloritură. Ea nu cunoaşte meşteşugul 
vorbei dar puţin le cuvinte, sunt întotdeauna smulse din 
inima-i curată. 

— Frumosă-i luna! 

— Frumoasă! 

Și am tăcut amândoi, să ne ascultam bătaia inimilor, 
să împletim gânduri, cunună de bucurie, pentru îroiţa fiecă- 
rui, de pe cărarea sa. 

Ne-am despărţit târziu, indemnaţi de cântecul unui co- 
coş grăbit. Şi despărțirea noastră a fost curată, aidoma sîn- 
gerâşilor ce veghează la căpătâiul lor şi | lasă în paza zorilor. 

Sufletele noastre au împrumutat un crâmpeiu din fru- 
museţea nopţii... şi totuşi cărările ne-au rămas despărțite. 


Gh. Atanasiu. 

Poeţii negri americani. 


Litania din Atlanta 


Ţinută în Ziua Morii, 1906 
de W.E. Burghardt du Bois 


O Dumnezeule taciturn, glasul Tău s'a ascuns departe 
în neguri şi în taină, lăsându-ne flămânde urechile noastre 
în aceste zile de groază. 

Auzi-ne Doamne preabun ! 

Auzi-ae pe noi, copiii Tăi. Feţele noastre întunecate de 
îndoială, vor fi hulite în sanctuarul Tău. Cu braţele înălțate 
ne îndreptăm spre Cer şi strigăm: 

Rugămu-ne Ţie ca să ne auzi, Doamne! 

Noi nu suntem mai buni ca tovarăşii noştri, Doamne, 
suntem făpturi slabe pământeşti. Dacă diavolii noştri săvâr- 
şesc fapte drăceşti, afuriseşti Tu făptaşul şi fapta: afuriseşte-i 
după cum şi noi îi afurisim, pedepseşte-i mai presus de ceea 
ce au săvârşit ei faţă de cei nevinovaţi şi slabi, faţă de fe- 
meile şi căminurile noastre. 

Indură-Te spre noi, păcătoşi nemernici ! 

Dar cine poartă vina cea mai grea? Cine i-a făcut pe 
aceşti diavoli ? Cine i-a hrănit cu crime şi i-a nutrit cu fără 
de legi ? Cine le-a răpit şi pângărit mamele şi bunicile ? Cine 
a cumpărat şi vândut crimele lor şi s'a îngrăşat şi s'a îinbo- 
găţit din nedreptatea făţişă ? 

Tu ştii, Doamne prea bun! 

Aceasta e Justiţia Ta, o Tată, ca păcatul să fie mai 
uşor ca nevinovăția, şi nevinovatul să fie răstignit, iar păcă- 
tosul să scape slobod? 

Dreptate, o Judecătorule de oameni ! 

De ce ne rugăm noi? Oare nu e mort Dumnezeul stră- 
moşilor noştri ? Profeţii noşiri nu au văzut în Cer chipul Tău, 
în sicriu, mort şi inţepenit, sub fumul negru fumegând al 
păcatelor, intre chipurile pârâtoare ale morţilor fără număr ? 

Trezeşte-Te, Tu care dormi ! 

Tu nu eşti mort, te-ai refugiat dincolo de creştetul lu- 
minei fără margini, prin galeriile sorilor luminoşi, în lumile 
călătoare cu oameni buni şi blânzi, cu femei fari şi libere, — 
departe de neagra făţărnicie şi tăinut a ruşine a acestui infam 
grăunte de praf! 

Intoarce-te la noi Doamne, nu ne lăsa să pierim Cui 
păcatele noastre ! 


De poftele cărnii şi poftele sângelui : 
Izbăveşte-ne Doamne Dumnezeul nostru ! 


De poftele puterii şi poftirea aurului : 
Izbăveşte-ne Doamne Dumnezeul nostru ! 


De minciunile tiranilor şi asupritorilor: 
Izbăveşte-ne Doamne Dumnezeul nostru ! 


Un oraş a zăcut în chinuri, Doamne Dumnezeul nostru, 
şi a născut Moarte şi Llră Neagră. Roşu a fost miezul nopţii; 
vuet, răcnete fioroase şi ţipete de moarte au umplut văzduhul 
şi au tremurat sub stele, iar turnurile bisericilor tal s'au 
înălţat tăcute spre; Cer, Și toate numai pentru a sătura lăco- 
mia celor avizi, care se ascunde sub vălul răzbunării | 


Pleacă-[i urechea spre noi, o Doamne ! 


In dimineaţa pală, senină, noi vedem fapta. Neam 
închis urechile şi ne am ţinut în pace mâinile tremurânde — 
ei însă clătinau din cap, îşi deschideau larg gurile şi țipau : Ince- 
taţi cu nelegiuirile: Dar vorba lor era sarcasm, căci ei clo- 
cesc o sută de crime, când noi remediem una. 


Scapă-ne pe noi din robie, o Doamne ! 


Priveşte, ce zace aci ciuntit şi sfârticat, Doamne. A fost 
un biet negru sărac, care a lucrat şi s'a trudit să agonisească 
puţin din simbria lui de nimic. Ei i-au .spus: „Munceşte şi 
vei prospera.“ El a muncii. A păcătuit acest om? Nu, dar 
unul a spus celuilalt, că un altul a păcătuit, — pe careelnu 
l-a cunoscut şi nu l-a văzut nicicând. Şi pentru păcatul acelui 
om zace el aci sugrumat şi pângărit, femeia lui expusă ruşinei, 
copii lui mizeriei şi seducţiunei. 

Auzi-ne pe noi Tată ceresc ! 

Această justiţie nu duhneşte inaintea Ta, o Doamne? Până 
când vei mai lăsa să fălăzuiască în faţa Ta în şuvoaie cre- 
scânde sângele nevinovat şi vei ingădui ca el să strige după 
răzbunare în inimile noastre? in faţa aitarului Tău ingrămă- 
deşte nelegiuirile brutelor setoase de sânge, Jehova căpetenie 
de oşti, şi pârjoleşte-le în iad acum şi în vecii vecilort 

lartă-ne pe noi Doamne ; noi nu ştim ce vorbim! 


Noi suntem turburaţi foarte de săibaticile gânduri şi ne- 
bunia acelor, pe cari i-au batijocurit şi persecutat şi sugrumat. 
Spre treptele Tronului Tău ne ridicăm măinile noastre incătu- 
şate şi Te cercăm, Doamne, pe osemintele taţilor noştri ră- 
piţi, pe lacrimile mamelor noastre moarte, pe sângele Fiului 
Tău răstignit: Ce înseamnă asta? Impărtăşeşte-ne nouă țelul 
Tău; arată-ne semn | 


Nu Te cufunda în tăcere Doamne! 


Nu mai trona orb, Doamne Dumnezeule, surd la rugăciunea: 
noastră, mut în faţa durerilor noastre mute. Ori eşti o um- 
bră numai, Doamne, o palidă arătare fără sânge, fără inimă ? 


Ah! Cristoase al milei depline ! 


lartă-ne gândurile noastre. lartă-ne asprele noastre vorbe 
de hulă. Tu eşti Dumnezeul părinţilor noştri negri, în spiritul 
Tău regăsim noi blânda amurgire a serii, umbra viorie a 
nopții. 

Ci grăeşte-ne nouă, Doamne, căci tăcerea Ta e umbră 
de spaimă pentru inimile noastre. Arată-ne calea, o Doamne 
şi deschide-ne drumul. 

Incotro ? Nordul e lăcomie şi Sudul e sânge ; acasă e pol- 
tronul şi afară e mincinosul. Incotro ? Spre moarte ? 


Amin. Fi binevenit somn întunecat! 


Incotro ? Spre viaţă ? Nu spre această viaţă Doamne, 
nu spre aceasta. Lasă să treacă această cupă de la noi, nu ne 
încerca peste puterile noastre. Căci în noi se aud glasuri pe 
cari nu voim să le ascultăm şi cari ne infioară. Dar noi tre- 
buie să le auzim şi zărim roşii şi îngrozitoare arătări, Doamne. 


Selah ! 

Departe la răsărit licăreşte-o stea. 

A mea e răzbunarea, eu vreau să răsplătesc, zice dom- 

nul! 

Facă-se voia Ta, o Doamne! 

HKprie Eleison ! 

Doamne noi am grăit către Tine cu sfielnic rugătoare 
glasuri. 

Noi Te rugăm, auzi-ne Doamne preabun ! 

Ne plecăm capetele şi ascultăm făcuţi plânsul femeilor 
şi al copiilor micuţi. 

Noi te rugăm, auzi-ne Doamne preabun ! 

Glasurile noastre se cufundă în făcere şi în noapte. 

Auzi-ne doamne ! 

In noapte, o dumnezeule al unei ţări fără Dumnezeu! 

Amin ! 

In tăcere, o Dumnezeule taciturn. 

Selah ! 

In româneşte de 
Ion Stoia-Udrea. 


e 


Traduceri din Schiller 


de Lian Lichtfuss 
Din »Das Lied von der Giocke« (fragmente) 


Forma en pământ zidită, 

Astăzi toţi la loc să staţi, 

Mâine opera-i sfârşiţă, 

Veseli sus la muncă, fraţi, 
De pe frunte deci 
Curgă stropii reci, 

Clopotul când va fl gata 

Cerul ne va da răsplata. 

* 

Ca să 'mplinim scopul cu bine 
Cu vine-se un bun cuvânt; 

Ci curge munea dela sine 

Când vorba-i dă un nou avânt. 
Să ne mândrim cu ce vom face, 
E primul lucru ce vi-l spun, 
Căci nu-i de laudă cel ce tace 
Nepieţuindu-şi lucrul bun. 
De-aceia are omul minte, 

— Un dar ceresc dat orşicui, — 
Ca să explica prin cuvinte 

Ce ese de sub mâna lui. 


Bradul bine-uscat să fie, 
Strângeţi deci lemne de brad, 
Flacăra acum să 'nvie, 
S'ardă focul ca în iad. 

Apoi nu uitaţi 

Arama, fraţi, 
De câldura cea enormă 
Curge lichid massa 'n formă. 


* 


Binefăcător e focul 

Când omu'-l păzeşte bine, 
El e frate cu norocul, 
Darul operei divine. 

Dar de scapă din câtuşe 
Lacrimi îi inseamnă drumul, 
Din mormanul de cenuşe 

In nori grei se'nalţă fumul 
Vai, dac'a scăpat odată, 
Nimeni nu-i mai stă în cale, 
Ne aduce numai jale. 

Ce-i ceresc doar poartă ură 
Omului şi nu se 'ndură. 

Dar din nouri 
Stropi de ronă 
Pică, plouă ... 
Ascultaţi cerul cum tună, 

Rând pe rând 
Fulgerând 

„e furtună, 
Şi 'ntr'un sânge 
Cerul plânge. 


Confruntări 
de Tiberiu Vuia. 


O întâlnire peste veac lung, este aceea fixată de scrii- 
torul Stendhal cu cetitorii săi, cari aveau să-l înţeleagă abia 
sub veleatul de aci, — în ciuda tematicei, care îmbrăţişează 
complexul de probleme ale societăţii franceze din anii trei- 
zeci ai veacului trecut. Și într'adevăr, desvelirea unui bust la 
Milan, conferinţe academice la Paris şi acel circuit de fraze 
care se incinge dela un capăt al altul el lumii intelectuale 
de pretutindeni, atestă îndeajuns că făgăduinţa dată de scrii- 
tor la acest rendez-vous spiritual în jurul lui Julien Sorel — 
obligă. 

Romanul psihologic, manualul adevăratei iubiri, tentaţia 
de ore lascive a fetelor de pension, „Roşu şi Negru“ capătă 
astfel o semnificaţie de valoare grea pentru toţi aceia cari în 
artă văd expresia cea mai durabilă, cea mai reală a vieţii, cu 
toate adevărurile ei eterne. Și încă pentru noi, ar putea ci- 
neva să-l prezinte cu mai mult rost pe Julien Sorel şi mora- 
vurile vremii sale, ca pe un erou, în care se identifică, zil- 
nic şi de atâtea ori, tinărul vremii noastre. 

Pornit din modeste condiţii de existenţă, delângă fraţi 
cari mânâncă încă pâine cu ceapă, Julienul secolului nostru, 
sau al celuilalt şi probabil al ceiui de mâne, — cu instincte 
puternice şi cap de rebel, are grija mereu a venirii la pu- 

tere, a unei eventuale căpătuiri prin mariaj şi prin nesoco- 
tirea de-atâtea ori a legăturilor sale cu țarina şi vatra de 
eri. Destinul care fascinează prin tentaţiile lui şi impinge prin 
puterile lui obscure pe Julienii nostri, este adevărat, îmbracă 
alte forme acum şi spre alt sfârşit decât acel al unei umbre 
de guilotină, proectată pe cerul vremii. Dar semnificaţie mo- 
rală a desrădăcinării rămâne. 


Acum, dacă arta ar servi şi pentru învăţătură cuiva, 
ceace este violent contestat de etâţia cunoscători şi proble- 
mei, cazul lui Julien Sorel şi al vremii saie ar oferi încă şi 
azi atâtora prilej de redresare şi adjustare la realitate. Aşa, 
reactualizarea lui Stendha! vine numai cu un regal spiritual 
numai pentru omul de vis şi de bibliotecă. 


* 


Scrierea corectă — problemele de ortografie şi cele 
lexice, fac mai nou subiect de actualitate în presă, prin pana 
câtorva specialişti şi, cea ce este mai semnificativ, prin conitri- 
buţia de ocazie a atutor diletanţilor, cari au dreptul fotuşi să- 
şi spue preferințele într'o problemă care ţinteşte îmbogățirea 
unui patrimoniu obştesc. ă 

Nevoia disciplinării pe linia de tradiţie şi de normă uni- 
că a expresiei ca instrument de circulaţie spirituală este evi- 
dentă. — Sub acest raport, trăim de — atâta vreme, în lipsa 
unui criteriu vizibil pentru toată lumea, sprijinit de-o autori- 
tate incontestabilă, în dulce anarhie. O libertate de-a scrie 
rău înţelească şi rău întrebuințată, coboară tot mai mult nive- 
lul expresiei româneşti, rotunjită eri prin strădania atâtor 
condeie eroice, înspre libertinaj şi cacofonie. Ori, tocmai 
acum, probleme ce se cer scoase la suprafaţă prin expresia 
vie, circulatorie şi de lungă durată, cer şi mijloace noui, ve- 
stmânt nou, podoabă nouă. 

Cu deosebire aci avem nevoie de primenire. Căci in- 
fiuenţelee de tot soiul aci bat mai tare în beteala noastră 
urzituri streine. şi mai mult ca ori unde aci trebuie să învin- 
gem prin cultura şi spiritul nostru. O dualitate de probleme 
care ne cere îndoită atenţiune şi stăruinţă. 


Este bine deci ca problema aceasta a formei se pune 

cu insistenţe reînoite. Dacă nu mai avem azi, în acest înţe- 
les autoritatea unui Titu Maiorescu, nu este mai puţin ade- 
vărai că recitind opera lui, căpătăm tot mai mult convingerea 
că problemele puse de el, acum trei sferturi de veac rămân 
aproape pe de — antregul în picioare, reactualizate de ace- 
leaşi mari deficienţe şi erezii. Și dacă voim să fim preten- 
ţioşi în credinţa noastră, vom spune că din această deficiență 
de expresie verbală, curg şi celelalte rele morale şi publice 
ale vremii noastre. — În orice caz ele sunt inseparabil legate 
printr-un destin comun. 
Tiberiu Vuia. 

